इक्क दिन इक बेकसूर आदमी किसै फौजदारी मकद्दमें च फसाई लैता गेआ। ओदे उप्पर इक बख्ताबर बपारी मुसलमान सेठै दी सुन्ने दी घड़ी चराने दा जुर्म लग्गा। पुलसै ओदी तलाशी लेई ते गवाहें दै सामनै ओदे कछा ओ घड़ी बरामद करी लेई ही। ओदे खलाफ सबूत तगड़ा हा ते ओदे छुड़कने दी कोई मेद नईं ही। सेठ असरै-रसूखै आला आदमी हा। मुलजमै आखेआ जे ओदे उप्पर झूठा दोस लाया गेआ ऐ। ओ इक दिन सेठै दे घरै अग्गुआं लंगै करदा हा जे सेठै गी बहम होई गेआ जे उसने सेठै दे घरै दी जनानियें गी दिक्खियै गन्दे शारे कीते हे। नतिजा ए होआ जे सेठै उस गरीब आदमी गी मारेआ कुट्टेआ, ते जे अब्दल रहमान, संजोगै कन्नैं मौके पर नईं आई पुजदा तां सेठै दे आदमी कुश्वा उसी मारी गै ओड़दे। अब्दलरहमान दे आखने-गलाने पर बी सेठै गी चैन नई आया। ओ आखन लगा, “इसने मेरी इज्जतू पर हत्थ पाया ऐ। इस लेई ए बरदाश्त नई होई सकदा जे ए जीन्दा रवै।” सेठ इज्जतदार आदमी हा। ते आदमी गी अपनी हा। ते आदमी गी अपनी इज्जत बड़ी प्यारी हुन्दी ऐ....।